OpenLLM-France/wikimedia huggingface dataset:
# Chitarero

Els chitarero foren un poble indígena de parla txibtxa que vivia als Andes del nord-est de Colòmbia i el nord-oest de Veneçuela. Van ser responsables de la mort del "conquistador" alemany Ambrosius Ehinger el 1533 mitjançant fletxes enverinades.
En el moment de la conquesta espanyola de les Nacions Txibtxa, el seu territori anava des de l'actual Táchira (Veneçuela) fins al nord-oest i el sud del departament del Norte de Santander i el nord-est del Departament de Santander (Colòmbia). El riu Chicamocha formava un límit sud, el Valegra al sud-oest i el Surata al sud-est. Un dels seus assentaments es va convertir en la ciutat colombiana de Chinácota; eren coneguts principalment a la zona de Pamplona (Colòmbia). A la refundació de Pamplona el 1549 es deia que hi havia 200.000 a la zona.
Els espanyols els van anomenar "chitareros", a causa del costum general que els homes havien de portar penjat de la cintura un "calabazo" o "totumo" amb vi de blat de moro o chicha com l'anomenaven els espanyols. Preguntant com es deia el que portaven, els indígenes van respondre que es tractava d'un "chitarero".
Comerciaven amb altres pobles de la regió, inclosos els muisques, guane i lache.

## Referències

* ↑ Moreno González, 2011, p.160
* ↑ Moreno González, 2011, p.178
* ↑ Simón, 1560, p.21-22

## Bibliografia

* Moreno González, Leonardo «Paisaje y poblamiento del nororiente andino colombiano: la etnia de los Chitareros en el siglo XVI» (en castellà). Fermentum, vol. 009 - Nº 25, 2011.
* Simón, Pedro. The expedition of Pedro de Ursúa & Lope de Aguirre in search of El Dorado and Omagua in 1560 - 1: translated from Pedro Simon's sixth historical notice of the conquest of Tierra Firme Volume 28 of 1: Works. Hakluyt Society, 1861.
# Mas de Sarpa

El Mas de Sarpa és un mas situat al municipi de l'Ampolla a la comarca catalana del Baix Ebre.

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
* ↑ «Mas de Sarpa». Gran Enciclopèdia Catalana. Barcelona: Grup Enciclopèdia Catalana.
# Irving (Texas)

Irving és una ciutat ubicada al Comtat de Dallas a Texas, Estats Units d'Amèrica, de 196.084 habitants segons el cens de l'any 2006 i amb una densitat de 1.118,6 per km². Irving és 107a ciutat més poblada del país. Es troba a uns 20 quilòmetres de Dallas i a uns 330 per carretera de la capital d'estat, Austin.

## Enllaços externs

* Ciutat d'Irving Arxivat 1998-12-12 a Wayback Machine. (anglès)
# Atlètic Club d'Escaldes

L'Atlètic Club d'Escaldes és un club de futbol andorrà de la ciutat d'Escaldes-Engordany.

## Història

El club va ser fundat el 20 de maig de 2002. En acabar la temporada 2003–04 ascendí per primer cop a primera divisió. Jugà en aquesta categoria fins a la temporada 2006–07. Fins al 2015 vestia samarreta a franges grogues i blaves, horitzontals o verticals. Més tard adoptà el color grana, per tornar al blau original posteriorment.
| Uniforme original | Uniforme alternatiu | Unifomre 2016-2019 |

## Palmarès

* Lliga andorrana de futbol:
** 2022-23
* Segona Divisió:
** 2003-04
* Copa Constitució:
** 2022

## Temporades a Primera Divisió

| Season | | Pos. | J | G | E | P | GF | GC | P |
| 2004-05 | Primera Divisió | 7 | 20 | 5 | 0 | 15 | 19 | 58 | 15 |
| 2005–06 | Primera Divisió | 6 | 20 | 8 | 4 | 8 | 21 | 27 | 28 |
| 2006–07 | Primera Divisió | 8 | 20 | 4 | 3 | 13 | 18 | 45 | 15 |

## Referències

* ↑ «Andorra List of foundation dates». rsssf.com. [Consulta: 9 abril 2017].
* 1 2 «Andorra 2004». rsssf.com. [Consulta: 9 abril 2017].
* ↑ «Andorra 2007». rsssf.com. [Consulta: 9 abril 2017].

## Enllaços externs

* Web oficial del club Arxivat 2011-07-07 a Wayback Machine.
# Supertramps

Supertramps és una pel·lícula d'animació en 3D sobre maquetes basca del 2004 dirigida per Jose Mari Goenaga, produïda per Irusoin i ETB. El 2004 va ser nominada al Goya a la millor pel·lícula d'animació.

## Sinopsi

Els personatges Chung-I-Fly (un colom oriental), Paulov (una rata d'Europa de l'Est) i Ramon (una panerola del Carib), liderats per un gat negre ple de puces anomenat, formen un estrany grup d'expatriats units per les mútues necessitats. Una nit de Nadal una gata esnob i arrogant anomenada Nora cau d'un camió de mudances. A Tano se li acudeix tornar Nora als seus amos i així els oferiran una recompensa. Però la cosa no és fàcil, puix que Nora queda enlluernada per la vida del carrer i no vol tornar amb els sues amos. Per això Tano decideix enganyar-la fent-li creure que han d'acompanyar-la en una missió per salvar el món.

## Veus

* Pello Artetxe: Tano
* Pili Ferrero: Nora
* Anjel Alkain: Ramon
* Kiko Jauregi: Pavlov
* Ana Areginalaza: Chung-I-Fly
* Juan Carlos Loriz: Pitbull vell
* Xabier Alkiza: Pitbull jove

## Referències

* ↑ Supertramps a aceprensa.com
* ↑ Supertramps al web dels Goya
* ↑ Supertramps Arxivat 2015-10-03 a Wayback Machine. al web d'Irusoin
# Enzim artificial

Un enzim artificial és una molècula orgànica sintètica elaborada per recrear el lloc actiu d'un enzim.
Les catàlisis de reaccions químiques per part dels enzims es produeixen amb unes altes selectivitat i velocitat en un petit punt de la macromolècula enzimàtica anomenat lloc actiu. Allí, la unió del substrat a prop dels grups funcionals de l'enzim provoca una catàlisi per l'anomenat efecte de proximitat. Així doncs, és possible crear catalitzadors similars a partir de petites imitacions moleculars dels llocs actius dels enzims, combinant en una petita molècula la capacitat d'unir-se a un substrat amb grups funcionals catalítics. Com que els enzims artificials s'han d'unir a molecules, s'elaboren a partir d'una molècula hoste com ara una ciclodextrina, èters corona o calixarens, etc.
S'han observat diversos enzims artificals que catalitzen diverses reaccions amb augments de la velocitat de fins a 10$^3$; tanmateix, això és significativament més baix que els enzims naturals, que generalment provoquen augments de la velocitat de més de 10⁶. Un dels pioners de la recerca d'enzims artificials és el químic Ronald Breslow.
# Enzgau

El Enzgau fou una regió històrica d'administració comtal de l'època medieval a Württemberg, Alemanya, que s'anomenava així pel riu Enz. El lloc principal era Vaihingen an der Enz.
Els comtes a l'Enzgau foren:
L'Enzgau fou l'embrió del Comtat de Vaihingen, que fou després domini de la casa de Württemberg el 1360.

## Bibliografia

* Günther Imm: Von badischen Gauen und deren Namen. A: Badische Heimat#Publikationen des Landesvereins Badische Heimat 49, 1969, 1,ISSN 0930-7001, S. 34-46.
* Albert Krieger: Pfinzgau und Enzgau vom 8. bis 12. Jahrhundert. In: Badische Heimat 12, 1925, ISSN 0930-7001, S. 322–339.
* Meinrad Schaab: Adlige Herrschaft als Grundlage der Territorialbildung im Bereich Uf-, Pfinz- und Enzgau. Vortrag. Karlsruhe 1977, (Arbeitsgemeinschaft für Geschichtliche Landeskunde am Oberrhein e.V. Protokoll über die Arbeitssitzung 171, ZDB 244675-3).
* Eduard Schuster: Der Enzgau. In: Eduard Schuster: Die Burgen und Schlösser Badens. Gutsch, Karlsruhe 1908, S. 285–294.
# Enzim conversiu de l'angiotensina 2

Error de Lua a Mòdul:Infotaula_gene a la línia 1434: bad argument #1 to 'format' (string expected, got nil). L'enzim conversiu de l'angiotensina 2 (ECA2 o ACE2, de l'anglès angiotensin converting enzyme 2) és una exopeptidasa que catalitza la conversió de l'angiotensina I a l'angiotensina nonapèptida [1-9] o la conversió de l'angiotensina II a l'angiotensina 1-7. L'ECA2 té efectes directes sobre la funció cardíaca i s'expressa principalment en cèl·lules endotelials dels vasos del cor i els ronyons. L'ECA2 no és sensible als fàrmacs inhibidors de l'ECA usats per tractar la hipertensió.
S'ha demostrat que els receptors ECA2 són el punt d'entrada a les cèl·lules humanes d'alguns coronavirus, inclòs el virus SARS. Alguns estudis han identificat que el punt d'entrada és el mateix per a SARS-CoV-2, el virus causant de la COVID-19.

## Referències

* ↑ «A novel angiotensin-converting enzyme-related carboxypeptidase (ACE2) converts angiotensin I to angiotensin 1-9». Circulation Research, 87, 5, 01-09-2000, pàg. E1-9. DOI: 10.1161/01.res.87.5.e1. PMID: 10969042.
* ↑ «ACE2 of the heart: From angiotensin I to angiotensin (1-7)». Cardiovascular Research, 73, 3, 01-02-2007, pàg. 463–9. DOI: 10.1016/j.cardiores.2006.09.006. PMID: 17049503.
* ↑ «Angiotensin Converting Enzyme 2 Metabolizes and Partially Inactivates Pyrapelin-13 and Apelin-17: Physiological Effects in the Cardiovascular System». Hypertension, 68, 2, 01-05-2016, pàg. 365–77. DOI: 10.1161/HYPERTENSIONAHA.115.06892. PMID: 27217402.
* ↑ «Angiotensin-converting enzyme 2--a new cardiac regulator». The New England Journal of Medicine, 347, 22, 01-11-2002, pàg. 1795–7. DOI: 10.1056/NEJMcibr022472. PMID: 12456857.
* ↑ «ACEH/ACE2 is a novel mammalian metallocarboxypeptidase and a homologue of angiotensin-converting enzyme insensitive to ACE inhibitors». Canadian Journal of Physiology and Pharmacology, 80, 4, 01-04-2002, pàg. 346–53. DOI: 10.1139/y02-021. PMID: 12025971.
* ↑ «A crucial role of angiotensin converting enzyme 2 (ACE2) in SARS coronavirus-induced lung injury». Nature Medicine, 11, 8, 01-08-2005, pàg. 875–9. DOI: 10.1038/nm1267. PMID: 16007097.
* ↑ «What are the official names of the disease and the virus that causes it?». World Health Organization. [Consulta: 22 febrer 2020].
* ↑ Zhou, Peng; Yang, Xing-Lou «A Pneumonia Outbreak Associated With a New Coronavirus of Probable Bat Origin». Nature, 03-02-2020. DOI: 10.1038/s41586-020-2012-7. PMID: 32015507.
* ↑ Xintian, Xu; Chen, Ping «Evolution of the novel coronavirus from the ongoing Wuhan outbreak and modeling of its spike protein for risk of human transmission». Science China Life Sciences, 2020. DOI: 10.1007/s11427-020-1637-5. PMID: 32009228.
* ↑ «COVID-19 Vaccine Will Close in on the Spikes». Public Library of Science. [Consulta: 22 febrer 2020].
* ↑ Walls, Alexandra. «Structure, function and antigenicity of the SARS-CoV-2 spike glycoprotein», 2020. DOI: 10.1101/2020.02.19.956581. [Consulta: 22 febrer 2020].

## Vegeu també

* Aldosterona
# Pega de Crowland

Pega (c. 673 - c.719) va ser una santa cristiana anacoreta de l'antic regne anglosaxó de Mèrcia. Era germana de Sant Guthlac.

## Vida

Pega pertanyia a una de les grans famílies nobles de Mercia, i era la filla de Penwalh de Mercia. Va viure com una anacoreta on avui es troba Peakirk ("Església de Pega") prop de Peterborough, no lluny de l'ermita de Guthlac a Crowland. Quan Guthlac es va adonar que li quedava poc temps de vida l'any 714, la va convidar al seu funeral. Va navegar riu avall pel Welland, i pel camí va curar un home cec de Wisbech. Va heretar el saltiri i el flagel de Guthlac, donats posteriorment a l'abadia de Crowland. Va anar en pelegrinatge a Roma i va morir allí c. 719. Orderic Vitalis va afirmar que les seues relíquies es van conservar a una església romana el nom de la qual no es coneix, i que allí es van produir miracles.
La tradició diu que el seu cor va ser traslladat a Peakirk i es va guardar com a relíquia a l'església, dipositat a un relicari, les restes del qual, després de ser destrossat per les tropes de Cromwell, es veuen a la finestra de la nau lateral sud.

## Santedat

Pega és considerada santa per l'Església Catòlica i per l'Anglicana. La seua festa se celebra el 8 de gener.

## Referències

* 1 2 3 4 «St. Pega». [Consulta: 12 novembre 2017].
* ↑ «Saints in Repton». [Consulta: 12 novembre 2017].
* 1 2 «More about St Pega's | Peakirk Village» (en anglès). [Consulta: 12 novembre 2017].
* ↑ «Saint Guthlake, Hermit, and Patron of the Abbey of Croyland. abril 11. Rev. Alban Butler. 1866. Volume IV: April. The Lives of the Saints». [Consulta: 12 novembre 2017].
* 1892-1977., Attwater, Donald,. The Penguin dictionary of saints. 3a edició. Londres: Penguin Books, 1995. ISBN 0140513124.

## Enllaços externs

* «PASE Index of Persons». Arxivat de l'original el 2017-11-13. [Consulta: 12 novembre 2017].
# Støvring

Støvring és una ciutat danesa de la península de Jutlàndia, és la capital del municipi de Rebild que forma part de la regió de Nordjylland, ambdós creats l'1 de gener del 2007 com a resultat d'una reforma territorial.
La ciutat està situada a pocs quilòmetres al nord del Rold Skov (bosc Rold) i a uns 20 quilòmetres al sud d'Aalborg. Compta amb una estació de ferrocarril.

## Vegeu també

* Llista de ciutats de Dinamarca
# Xalet Carvallo

El Xalet Carvallo és una obra del municipi d'Amposta inclosa en l'Inventari del Patrimoni Arquitectònic de Catalunya.

## Descripció

Xalet-torre de planta rectangular, composta per dues seccions, una quadrangular i que correspon a l'edifici original i una altra rectangular que pertany a un cos afegit posteriorment pel costat esquerre de la façana principal.
El recinte està delimitat per una tàpia i té un jardí interior que envolta l'edifici per tres costats. El xalet té planta sobre-aixecada i pis superior, amb una terrassa al nivell de la planta que envolta les façanes principal i lateral dreta tancada per una barana de ferro. La coberta és plana. L'organització de les façanes principal, lateral dreta i posterior és la mateixa: simètrica, amb tres portes a la planta i tres finestres al pis superior, amb emmarcaments senzills de maó, motllures de maó a les cantonades, petita cornisa amb modillons de maó i barana de ferro. El cos afegit a la façana lateral esquerra és més elevat i deixa per sota un túnel per a circulació de vehicles. Els materials bàsics dels forjats són el maó i l pedra.

## Història

Construït a la dècada dels anys 20 per la iniciativa de Pere Carvallo, autor dels plànols. Construït per J. Curto.
Durant la guerra Civil fou caserna de la Guàrdia civil, funció que va mantenir fins a la dècada dels 50. A la dècada dels 60 es va construir el cos afegit.

## Referències

* 1 2 3 4 5 «Xalet Carvallo». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 30 agost 2014].
# Xalet Blau (Riells del Fai)

El Xalet Blau és una casa aïllada situada en el terme municipal de Bigues i Riells, a la comarca del Vallès Oriental, dins del territori del poble de Riells del Fai.
Està situada en el sector de ponent del terme, a la dreta del torrent de la Bassella i al nord de la carretera BP-1432, des d'on s'hi accedeix. És a l'oest-nord-oest de Can Camp i a ponent de Can Casanoves i Can Rector.

## Enllaços externs

* Institut Cartogràfic de Catalunya
# Spelungula

Spelungula és un gènere monotípic d'aranyes araneomorfes de la família dels gradungúlids (Gradungulidae). Fou descrita per primera vegada l'any 1987 per Forster. Té una única espècie, Spelungula cavernicola, que és endèmica de Nova Zelanda.
Spelungula cavernicola, o Nelson cave spider (aranya de la cova de Nelson), és l'aranya coneguda més gran de Nova Zelanda que pot arribar al 13 –15 cm, potes incloses, amb una longitud de cos de 2,4 centímetres.
Des de l'any 1991, és l'única aranya protegida per Wildlife Act de Nova Zelanda. Està classificada dins la "gamma restringida" ("Range Restricted") i estable dins el New Zealand Threat Classification System (Sistema de Classificació d'Amenaces de Nova Zelanda).
Mentre el nom suggereix que és sabut només d'unes quantes coves en el Nelson i Buller regió de l'Illa del Sud, Nova Zelanda. La seva presa principal és cova weta.

## Referències

* ↑ «Gen. Spelungula Forster, 1987». World Spider Catalog. [Consulta: 8 abril 2016].
* 1 2 McLachlan, Andrew; Taonga, New Zealand Ministry for Culture and Heritage Te Manatu. «Nelson cave spider» (en anglès). [Consulta: 29 maig 2016].
* 1 2 «Topic: Nelson cave spider | Collections Online - Museum of New Zealand Te Papa Tongarewa». [Consulta: 28 maig 2016].
* ↑ Faulls, D. «Eight legs, two fangs and an attitude». New Zealand Geographic, 10, 1991, pàg. 68–96.
* ↑ Wildlife Act - Schedule 7 Terrestrial and freshwater invertebrates declared to be animals
* ↑ Molloy, Janice; Bell, B.; Clout, M.; de, Lange P.; Gibbs, G.; Given, D. «Classifying species according to threat of extinction. A system for New Zealand». Department of Conservation (New Zealand), 2002. [Consulta: 29 febrer 2008].

## Enllaços externs

* Spelungula a Animal Diversity Web (anglès)
* (anglès) World Spider Catalog: Spelungula Forster, 1987 en la família Gradungulidae +base de dades
# Ermita de Sant Isidre

«Ermita de Sant Isidre» té aquests significats:
* Ermita de Sant Isidre (Altea) ermita que a Altea (la Marina Baixa)
* Ermita de Sant Isidre (Ginestar), ermita al sud-est de la població de Ginestar (la Ribera d'Ebre)
* Ermita de Sant Isidre de Beneixama, edifici a l'Alt Vinalopo
* Ermita de Sant Isidre (el Castellet), ermita al municipi de Tremp, de la comarca del Pallars Jussà
# Wang Feng

Wang Feng és el nom dels següents personatges:
* Wang Feng (1971), músic xinès.
* Wang Feng (1985), piragüista xinesa.
# Eruv

Un eruv (en hebreu: עירוב) (en plural: eruvim) és una demarcació construïda per les comunitats jueves amb el propòsit de poder carregar objectes d'un indret a un altre durant el Sàbat, i altres festivitats jueves, sense transgredir la Halacà o Llei Jueva.
L'eruv permet que els jueus observants puguin carregar i transportar entre altres coses: claus, medicines, bastons, crosses, i fins i tot nadons, tant en braços com en un cotxet. L'existència o no d'un eruv a una comunitat jueva, defineix de manera dramàtica la vida de les persones amb mobilitat reduïda, dels nadons, o dels responsables de cuidar nens petits. Un eruv pot aplegar un grup d'edificacions, o fins i tot sota certes condicions, tot un barri, o com a Israel, una ciutat sencera.

## Composició del Eruv

Un eruv es format per dos elements primordials:
* Una tanca física que fa que l'àrea demarcada sigui equivalent a un "domini privat", i que estigui delimitada amb "portes" fetes amb filferros que s'ajusten al cablejat de servei públic de la zona;
* Un "apat comú". que simbòlicament uneix a totes les llars jueves de l'àrea en una sola llar.Aquests menjars comunitaris fan referència a alguna festivitat jueva, com el Sàbat, Péssah, o Xavuot.

## Eruvim al món

Des de l'any 2004, el barri de La Florida de la ciutat de Caracas, disposa d'un eruv per la comunitat jueva. Des de l'any 2008, la ciutat de Viena té el seu eruv, el qual serveix a una comunitat de 7.000 persones.

## Referències

* ↑ www.ramatmexico.org/
* ↑ «www.es.chabad.org/». Arxivat de l'original el 2018-11-09. [Consulta: 9 novembre 2018].
* ↑ www.issuu.com/
* ↑ «www.elreloj.com/». Arxivat de l'original el 2011-12-10. [Consulta: 10 desembre 2011].
# Pavelló Menorca

El Pavelló Menorca és un recinte poliesportiu situat a la zona de Bintalfa, a la ciutat de Maó. És el recinte esportiu on disputava els seus partits com a local l'equip Menorca Bàsquet.
Construït amb un temps rècord de tres mesos durant l'estiu de 2005 a causa de l'escens del Menorca Bàsquet a la Lliga ACB, el Pavelló Menorca té una capacitat per a 5.115 espectadors. Fou inaugurat el 2 d'octubre de 2005.
Durant les 4 temporades consecutives entre 2005 i 2009, en què el Menorca Bàsquet disputà la Lliga ACB el pavelló acollí els partits d'aquest a la màxima categoria del bàsquet estatal. El pavelló està actualment en ús per al Bàsquet Menorca, nou projecte perquè l'illa menorquina torni a jugar a la màxima categoria espanyola.
# Swanville

«Swanville» té aquests significats:
* Swanville (Maine), població dels Estats Units a l'estat de Maine.
* Swanville (Minnesota), població dels Estats Units a l'estat de Minnesota.
# Calder (cràter)

Calder és un cràter d'impacte en el planeta Mercuri de 24 km de diàmetre. Porta el nom de l'escultor estatunidenc Alexander Calder (1898-1976), i el seu nom va ser aprovat per la Unió Astronòmica Internacional el 2013.

## Referències

* ↑ «Calder». Gazetteer of Planetary Nomenclature. United States Geological Survey, 07-10-2016. [Consulta: 31 maig 2017].

## Vegeu també

* Llista de cràters de Mercuri
# Swanton (Nebraska)

Swanton és una població dels Estats Units a l'estat de Nebraska. Segons el cens del 2000 tenia 106 habitants.

## Demografia

Segons el cens del 2000, Swanton tenia 106 habitants, 50 habitatges, i 26 famílies. La densitat de població era de 204,6 habitants per km².
Dels 50 habitatges en un 18% hi vivien nens de menys de 18 anys, en un 44% hi vivien parelles casades, en un 4% dones solteres, i en un 48% no eren unitats familiars. En el 44% dels habitatges hi vivien persones soles el 20% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,12 i el nombre mitjà de persones que vivien en cada família era de 3.
Per edats la població es repartia de la següent manera: un 25,5% tenia menys de 18 anys, un 2,8% entre 18 i 24, un 25,5% entre 25 i 44, un 27,4% de 45 a 60 i un 18,9% 65 anys o més.
L'edat mediana era de 40 anys. Per cada 100 dones de 18 o més anys hi havia 107,9 homes.
La renda mediana per habitatge era de 21.875 $ i la renda mediana per família de 52.500 $. Els homes tenien una renda mediana de 24.844 $ mentre que les dones 19.375 $. La renda per capita de la població era de 19.170 $. Cap de les famílies i el 14,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Swanton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Swanton». American Fact Finder. Oficina del Cens dels Estats Units, 12-01-2010.
# Swansea (Carolina del Sud)

Swansea és una població dels Estats Units a l'estat de Carolina del Sud. Segons el cens del 2000 tenia 533 habitants.

## Demografia

Segons el cens del 2000, Swansea tenia 533 habitants, 224 habitatges i 154 famílies. La densitat de població era de 182,1 habitants/km².
Dels 224 habitatges en un 33% hi vivien nens de menys de 18 anys, en un 40,6% hi vivien parelles casades, en un 24,1% dones solteres, i en un 31,3% no eren unitats familiars. En el 29,5% dels habitatges hi vivien persones soles l'11,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,38 i el nombre mitjà de persones que vivien en cada família era de 2,92.
Per edats la població es repartia de la següent manera: un 26,3% tenia menys de 18 anys, un 8,4% entre 18 i 24, un 26,3% entre 25 i 44, un 22,1% de 45 a 60 i un 16,9% 65 anys o més.
L'edat mediana era de 36 anys. Per cada 100 dones de 18 o més anys hi havia 70,9 homes.
La renda mediana per habitatge era de 32.708 $ i la renda mediana per família de 39.306 $. Els homes tenien una renda mediana de 33.000 $ mentre que les dones 24.583 $. La renda per capita de la població era de 16.007 $. Entorn del 14,6% de les famílies i el 14,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Swansea». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 11 agost 2010].
* ↑ «Geographic Comparison Table- Swansea». American Fact Finder. Oficina del Cens dels Estats Units, 12-01-2010.
# Sud-est

El sud-est, sovint indicat amb les sigles SE, és la zona intermèdia entre els punts cardinals sud i est (ubicada a 45 graus exactes de cadascun). Pot definir-se altrament com el punt de l'horitzó sensible entre el sud i l'est.
En una rosa dels vents, el sud-est equival al vent de Xaloc.

## Referències

* ↑ «Sud-est». Gran Enciclopèdia Catalana. Barcelona: Grup Enciclopèdia Catalana.

## Vegeu també

* Punt cardinal
* Rosa dels vents
Viccionari